L 235/10 Službeni list Europske unije 8.8.2014. PROVEDBENA UREDBA KOMISIJE (EU) br. 861 /2014 od 5. kolovoza 2014. o izmjenama Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajed- ničkoj carinskoj tarifi ('), a posebno njezin članak 9. stavak 1. točku (a), budući da: (1) — Uredbom Vijeća (EU) br. 1326/2013 (?) izmijenjen je Prilog I. Uredbi (EEZ) br. 2658/87 te su oznake KN 9619 00 do 9619 00 90 zamijenjene oznakama KN 9619 00 do 9619 00 89. (2) — Oznake KN 9619 00 71 do 9619 00 89 obuhvaćaju higijenske uloške i tampone, pelene i podloške za pelene za dojenčad te slične proizvode od ostalih materijala koji nisu tekstilni materijali. Proizvodi iz tih oznaka KN mogu npr. biti napravljeni od papirne mase, papira, celulozne vate ili od koprene od celuloznih vlakana. Mogu biti napravljeni i od kombinacije tih materijala. (3) = S obzirom na različita gledišta o razvrstavanju proizvoda koji pripadaju podbrojevima KN 9619 00 71 do 9619 00 89 te kako bi se olakšalo takvo razvrstavanje na cijelom području Unije, neophodno je dodatno pojas- niti opseg takvih novih podbrojeva. (4) — Radi pravne sigurnosti stoga je neophodno umetnuti novu dodatnu napomenu u poglavlju 96. kombinirane nomenklature kako bi se osiguralo ujednačeno tumačenje tih podbrojeva u cijeloj Uniji. (5) _ Prilog I. Uredbi (EEZ) br. 2658/87 stoga bi trebalo na odgovarajući način izmijeniti. (6) — Mjere predviđene u ovoj Uredbi u skladu su s mišljenjem Odbora za Carinski zakonik, DONIJELA JE OVU UREDBU: Članak 1. U poglavlje 96. drugog dijela kombinirane nomenklature iz Priloga I. Uredbi (EEZ) br. 2658/87 unosi se sljedeća dodatna napomena 1.: ,1. Podbrojevi 9619 00 71 do 9619 00 89 obuhvaćaju robu od papirne mase, papira, celulozne vate ili od koprene od celuloznih vlakana. Ti podbrojevi ujedno obuhvaćaju i složenu robu koja se sastoji od sljedećega: (a) unutarnjeg sloja (na primjer od netkanih materijala) napravljenog tako da odvodi tekućinu od nositeljeve kože i tako sprječava iritaciju; (') SLL 256,7.9.1987., str. 1. (*) Uredba Vijeća (EU) br. 1326/2013 od 9. prosinca 2013. o izmjeni Priloga I. Uredbi (EEZ) br. 2658/87 o tarifnoj i statističkoj nomenkla- turi i o Zajedničkoj carinskoj tarifi (SL L 334, 13.12.2013., str. 4.).